**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. október 2- én 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Süle István

Szórád Zoltán

Tima Zolátn Ferenc

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**67/2019.(X.2.) önkormányzati határozat**

Nagyacsád Község Önkormányzatának képviselő-testülete 2019. október 2-i ülésének napirendjét az alábbiak szerint határozza meg:

1. Falugondnoki szolgálat létrehozásának tárgyalása , pályázat benyújtása

Előadó: polgármester

1. …./2019.(..) önkormányzati rendelet a falugondnoki szolgálatról

Előadó:polgármester

1. ../2019.(…..) önkormányzati rendelete az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról

Előadó: polgármester

1. Nemesgörzsönyi Közös Önkormányzati Hivatal 2019. évi költségvetésének módosítása

Előadó: polgármester

1. Nagyacsád Község Önkormányzat 2019. évi költségvetésének módosítása

Előadó:polgármester

1. Iskolai körzethatár meghatározása

Előadó:polgármester

1. Vegyes ügyek

Előadó: polgármester

**Napirend tárgyalása:**

**1)Falugondnoki szolgálat létrehozásának tárgyalása , pályázat benyújtása**

**Előadó: polgármester**

Szalóky Nándor polgármester elmondja, hogy 2019. május 27-én megjelent a 123/2019. (V.27.) Kormányrendelet az egyházi és nem állami fenntartású szociális, gyermekjóléti és gyermekvédelmi szolgáltatók, intézmények és hálózatok állami támogatásáról szóló 489/2013. (XII.18) Korm. rendelet módosításáról, valamint a Magyar Falu Program keretében a falugondnoki szolgálok országos bővítéséhez szükséges intézkedésekről, valamint a falu- és tanyagondnoki szolgálatok 2019. évi többlettámogatásáról szóló 1294/2019. (V.27.) Korm. határozat a Magyar Közlöny 89. számában. Említett kormányhatározat 5. a) pontja alapján 2020. január 1-jétől 800 fő és alatti lakosságszámú településeken működtethető falugondnoki szolgálat. 1 fő falugondnok állás meghirdetésre kerül.

Kéri a falugondnoki szolgálat létrehozásának jóváhagyását.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**68/2019 (X.2.) önkormányzati határozat**

Nagyacsád Község Önkormányzatának Képviselő-testülete – a szükséges engedélyek beszerzését követően, előreláthatólag 2020. január 1-től – falugondnoki szolgálat létrehozását határozza el és ennek érdekében működési engedély kiadását kéri az engedélyező szervtől.

A képviselő-testület a falugondnoki szolgálat működéséhez elfogadja a szakmai programot, valamint a szakmai program mellékletét képező szervezeti és működési szabályzatot.

A képviselő-testület a falugondnoki szolgáltatás működtetéséhez határozatlan időre falugondnokot alkalmaz, a közalkalmazotti jogviszonyban álló falugondnok személyének kiválasztása érdekében pályázatot tesz közzé. Pályázati feltételként 8 általános iskolai végzettséget, magyar állampolgárságot, cselekvőképességet, büntetlen előéletet, falugondnoki alapképzés elvégzésének vállalását,érvényes B kategóriás vezetői engedély meglétét és 3 hónapnál nem régebbi erkölcsi bizonyítvány csatolását írja elő. Előnyként a falugondnoki alapképzés és helyismeret meglétét, minimum két éves vezetési gyakorlatot, jó kapcsolatteremtő készséget, empátiát határozza meg. A képviselő-testület a tanfolyamok költségét és a jelentkezési díjat – szükség szerint – a 2020. évi költségvetésének tartaléka terhére biztosítja.

A falugondnokot a képviselő-testület nevezi ki.

**Felelős:** Szalóky Nándor polgármester

**Határidő**:folyamatos

**2)…./2019.(..) önkormányzati rendelet a falugondnoki szolgálatról**

**Előadó:polgármester**

Szalóky Nándor polgármester ismerteti az előterjesztést, elmondja, a falugondnoki szolgáltatás az 1/2000. (I.7.) SZCSM rendelet alapján közvetlen, személyes és közvetett segítséget nyújt szociális alapszolgáltatásként, mely feladatokat az önkormányzat saját rendeletében szabályozza.

A rendelet-tervezet meghatározza a falugondnoki szolgáltatás által ellátandó feladatokat és azok mértékét, módját, a szolgáltatás rendszerét, szervezetét és a szolgáltatáshoz való hozzájutás feltételeit, módját:

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2019.(X.9.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a Falugondnoki szolgálatról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3)../2019.(…..) önkormányzati rendelete az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról**

**Előadó: polgármester**

Szalóky Nándor polgármester elmondja, hogy a falugondnoki szolgálat létrehozása végett a szolgálat kormányzati funkcióját szükséges az SZMSZ-ben szerepeltetni, ezért szükséges a mellékletének kiegészítése.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**12/2019.(X.9.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014. (XI.12.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Nemesgörzsönyi Közös Önkormányzati Hivatal 2019. évi költségvetésének módosítása**

**Előadó: polgármester**

Szalóky Nándor polgármester elmondja, hogy a Hivatal költségvetését a tavaszi választás költségeinek szerepeltetése, valamint a nyertes egyszeri béremeléses pályázat indokolta. Ismereti a számadatokat.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**69/2019 (X.2.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nemesgörzsönyi Közös Önkormányzati Hivatal 2019. évi költségvetésének módosítását elfogadja az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:2019. szeptember 30.

**5)Nagyacsád Község Önkormányzat 2019. évi költségvetésének módosítása**

**Előadó:polgármester**

Szalóky Nándor polgármester ismerteti az előterjesztés tartalmát. Elmondja, hogy a lekötött betét a finanszírozási bevételben van, ezért mínuszos az egyenleg.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**13/2019.(X.9.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2019. évi költségvetéséről szóló 1/2019. (II.3.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**6)Iskolai körzethatár meghatározása**

**Előadó:polgármester**

Szalóky Nándor polgármester elmondja, hogy a nemesgörzsönyi Vargha Gyula Református Általános Iskola van meghatározva, mint ahogy a korábbi években is.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**70/2019 (X.2.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Nagyacsád község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: 2019. október 31.

Felelős: polgármester, aljegyző

**7)Vegyes ügyek**

**Előadó: polgármester**

Szalóky Nándor polgármester elmondja, hogy a tűzoltó szertárra ajánlottak valakit, aki lebontaná, mivel senki sem jelentkezett. 1 millió Ft összegű árajánlatot adott. Soknak találja az összeget, ezért egyenlőre nem javasolja az elbontást ekkora összegért.

A Képviselő-testület egyetért.

Szalóky Nándor polgármester tájékoztatja a Képviselő-testületet, hogy a földutak karbantartására hozott határozatban 30 üzemóra szerepel. Ezt pontosan nem lehetett kiszámítani, mivel függ a gyökérzet mélységétől, vastagságától. A munkát a kivitelező elvégezte, 37,5 üzemóra alatt. Kéri a Képviselő-testület jóváhagyását.

Szalóky Nándor polgármester megkérdezi, hogy a vegyes ügyek keretében van-e valakinek kérdése?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. október 2-i nyilvános ülést 18 óra 29 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**